**Опис на работни задачи и одговорности на**

**Консултант за изработка на Бизнис план (2025-2027 година) и Стратешки план и Акционен план на АДКОМ за периодот (2026-2029 година)**

1. **Позадина**

АДКОМ -Здружение на даватели на комунални услуги на Република Северна Македонија е здружение кое е добро етаблирано и ужива кредибилитет меѓу главните чинители, посветено да им служи на своите членови и да ги поддржува во подобрувањето на работата на комуналните услуги.

Во услови на глобална криза, која сериозно влијаеше на ЈКП, АДКОМ имаше суштинска улога, а со тоа беше и клучен фактор за поддршка и техничка експертиза на своите членови. Сепак, поради зголемениот број на барања за поддршка на членовите, како и многу прогресивната и постојано променлива средина, АДКОМ идентификуваше потреба од понатамошен развој на Здружението за да може ефективно да одговори на потребите на своите членови и да им помогне да се подобрат нивните услуги.

Свесни за аспектите што може дополнително да се подобрат, но и за потенцијалите и силните страни што може дополнително да се искористат, АДКОМ го разви овој Проект „Зајакнување на АДКОМ за одржлив развој, развој на капацитети и застапување на членките“, поддржан од „Регионална мрежа за развој на капацитети (RCDN) за водни услуги“.

Главната цел на проектот е да обезбеди одржлив раст, да го поттикне развојот на капацитетите и да ја подобри застапеноста на своите членки, позиционирајќи го АДКОМ како издржлива и влијателна асоцијација посветена на сеопфатното унапредување на својата мисија и цели.

Специфични цели на проектот се:

1. Развој на стратешките документи на АДКОМ за да се обезбеди непречено работење и ефективност на ниво на здружение;
2. Зајакнување на Тренинг центарот на АДКОМ и подигнување на внатрешните капацитети;
3. Воспоставување механизам за одржлив дијалог во рамките на АДКОМ за поефикасно застапување на интересите на неговите членки.

Проектот „Регионална мрежа за развој на капацитети (RCDN) за водни услуги“ има за цел да ја зголеми ефективноста и ефикасноста на Здруженијата на јавните комунални претпријатија и на единиците на локалната самоуправа во шесте земји од Западен Балкан, што придонесува за поквалитетно обезбедување на услугите од страна на нивните членови, што на крајот овозможува да се испорача еднаква, безбедно управувани водни услуги за населението, во согласност со меѓународните стандарди.

Проектот е заеднички финансиран од Швајцарскиот државен секретаријат за економски прашања (SECO) и Германското Сојузно Министерство за економска соработка и развој (BMZ), а административно е вграден во Проектот на ГИЗ „Отворен регионален фонд за Југоисточна Европа - модернизација на услугите во Општините (ORF MMS)“.

RCDN се надоврзува и ги интегрира постојните активности за развој на капацитетите, на национално, како и на регионално ниво, и го олеснува зголемувањето и понатамошната репликација низ целиот регион. Зајакнувањето на капацитетите на здруженијата за колаборативна испорака на развој на капацитетите е суштината на методолошкиот пристап.

Во склоп на специфичната цел 1 на РЦДН проектот -Развој на стратешките документи на АДКОМ за да се обезбеди непречено работење и ефективност на ниво на здружение, АДКОМ има потреба од ажурирање и развивање на Клучните документи на АДКОМ - Бизнис планот и Стратешкиот план. Утврдено е дека сегашниот модел на пресметка на членарината треба да се промени и истиот да биде интегриран во рамките на Бизнис планот, заедно со анализата на новите модели на финансирање.

1. **Цел на задачата**

Општата цел на оваа задача е да се избере Консултант кој ќе ги изработи Бизнис планот на АДКОМ (2025-2027 година) и Стратешкиот план на АДКОМ (2026-2029 година). Притоа, при изработка на Бизнис планот треба да се изготви нов Модел за пресметка на членарина, како и Анализа на нови модели на финансирање. Консултантот е должен и да модерира четири работилници организирани во рамки на подготвување на документите (една работилница пред изработка на Бизнис планот, една работилница за валидирање на Бизнис планот, една работилница пред изработка на Стратешкиот план, и една работилница за валидирање на Стратешкиот план).

1. **Одговорности и задачи на Консултантот**

Задачата на Консултантот се состои од две групи на активности:

1. Изработка на Бизнис план на АДКОМ (2025-2027 година)
2. Изработка на Стратешки план и Акционен план на АДКОМ за периодот (2026-2029 година) и

Одговорностите и задачите на Консултантот се опишани подолу.

1. ***Сет на активности кои се однесуваат на Изработка на Бизнис план на АДКОМ (2025-2027 година)***

Како дел од овој збир на активности, Консултантот е должен:

* + - 1. Да направи оценка на имплементацијата на постојниот Бизнис план на АДКОМ (2022-2024)
      2. Да направи оценка на постојниот Модел за пресметка на членарина на АДКОМ
      3. Да направи истражување на различни постојни модели за пресметка на членарина на асоцијации слични на АДКОМ
      4. Да изготви анализа на идентификуваните постојни модели за пресметка на членарина
      5. Да развие најмалку три предлог Модели за пресметка на членарина на АДКОМ
      6. Да направи оценка на постојниот Модел на финансирање на АДКОМ
      7. Да направи истражување на различни постојни модели на финансирање на асоцијации слични на АДКОМ
      8. Да изготви анализа на идентификуваните постојни различни модели на финансирање
      9. Да развие најмалку три предлог Модели за финансирање на АДКОМ
      10. Да организира работилница со фокус група од Извршната канцеларија на АДКОМ за предлог Моделите за пресметка на членарина и Моделите за финансирање на АДКОМ
      11. Да припреми материјали (агенда, покана, презентација, материјали) за две еднодневни работилници за изработката на Бизнис планот на АДКОМ (2025-2027 година)
      12. Да модерира две (2) еднодневни работилници во функција на изработката на Бизнис планот на АДКОМ (2025-2027 година)
      13. Да изработи извештаи од работилниците
      14. Да изработи финална работна верзија на Моделот за пресметка на членарина на АДКОМ
      15. Да изработи финална работна верзија на Модел на финансирање на АДКОМ
      16. Да изработи Предлог одлука за Моделот за пресметка на членарина на АДКОМ
      17. Да изработи Предлог одлука за Моделот на финансирање на АДКОМ
      18. Да изработи работна верзија на Бизнис планот на АДКОМ (2025-2027 година)
      19. Да изработи сумарен Извештај за реализираните активности од сет 1

**Очекувани резултати/предмети на испорака на овој сет на активности:**

1. Извештај од оценката на имплементацијата на постојниот Бизнис план на АДКОМ (2022-2024)
2. Извештај од оценката на постојниот Модел за пресметка на членарина на АДКОМ
3. Извештај од анализата на идентификуваните различните постојни Модели за пресметка на членарина на асоцијации слични на АДКОМ, вклучително најмалку три предлог Модели за пресметка на членарина на АДКОМ
4. Извештај од оцената на постојниот Модел на финансирање на АДКОМ
5. Извештај од анализата на идентификуваните различните постојни Модели на финансирање на асоцијации слични на АДКОМ, вклучително најмалку три предлог Модели на финансирање на АДКОМ
6. Организирана работилница со фокус група од Извршната канцеларија на АДКОМ за предлог Моделите за пресметка на членарина и Моделите за финансирање на АДКОМ
7. Приготвени материјали (агенда, покана, презентација, материјали) за две еднодневни работилници за изработката на Бизнис планот на АДКОМ (2025-2027 година)
8. Одржани две (2) еднодневни работилници во функција на изработката на Бизнис планот на АДКОМ (2025-2027 година)
9. Изработени извештаи од работилниците
10. Изработена финална работна верзија на Моделот за пресметка на членарина на АДКОМ
11. Изработена финална работна верзија на Моделот на финансирање на АДКОМ
12. Изработена Предлог одлука за Моделот за пресметка на членарина на АДКОМ
13. Изработена Моделот на финансирање на АДКОМ
14. Изработена работна верзија на Бизнис планот на АДКОМ (2025-2027 година)
15. Сумарен Извештај за реализираните активности од сет 1
16. ***Сет на активности што се однесуваат на Изработка на Стратешки план и Акционен план на АДКОМ за периодот (2026-2029 година)***

Како дел од овој сет на активности, Консултантот е должен:

* + - 1. Да направи Оценка на реализацијата на постојниот Стратешки план на АДКОМ
      2. Да припреми материјали (агенда, покана, презентација, материјали) за еднодневна работилница за изработката на стратешкиот план на АДКОМ (2026-2029 година)
      3. Да модерира две (2) еднодневни работилници во функција на изработката на Стратешкиот план на АДКОМ (2026-2029 година)
      4. Да изработи извештаи од работилниците
      5. Да Изработи Стратешки план и Акционен план на АДКОМ за периодот (2026-2029 година)
      6. Да изработи сумарен Извештај за реализираните активности од сет 2

**Очекувани резултати/предмети на испорака на овој сет на активности:**

1. Извештај од Оценката на реализацијата на постојниот Стратешки план на АДКОМ
2. Приготвени материјали (агенда, покана, презентација, материјали) за две еднодневни работилници за изработката на стратешки план на АДКОМ (2026-2029 година)
3. Одржани две (2) еднодневни работилници во функција на изработката на Стратешкиот план на АДКОМ (2026-2029 година)
4. Изработени извештаи од работилниците
5. Изработена работна верзија на Стратешкиот план и Акционен план на АДКОМ за периодот (2026-2029 година)
6. Сумарен Извештај за реализираните активности од сет 2

Ве молиме имајте предвид дека сите логистички работи ќе бидат организирани од АДКОМ. Консулттантот ќе биде соодветно информиран за сите логистички детали.

1. **Експертски денови**

Максимален број на денови за Консултантот кои се планирани за целата задача е 30. Консултантот ќе биде ангажиран во времетраење од август 2024 до јули 2025 година.

Од Консултантот се очекува да достави детална финансиска понуда.

1. **Профил на Консултантот**

Консултантот е многу искусен, со практично познавање на изработка на Стратешки и Бизнис планови за слични организации/здруженија. Има доволно познавање на работата на АДКОМ и комуналниот сектор, особено познавања во функционирањето на ЈКП.

**Консултантот треба да ги поседува следните компетенции:**

* Сертификација во стратегиски менаџмент, организациски развој, планирање или сродни области
* Повеќегодишно искуство во стратешко планирање и изработка на бизнис планови
* Докажано искуство на работа со јавни водоснабдителни/канализациски претпријатија
* Силно искуство во изработка на локални/регионални стратегии и програми за развој
* Силни аналитички/нумерички вештини
* Искуство во модерирање на работилници и подготовка на професионални материјали (најмалку 10 модерирани работилници)
* Вештини за комуникација и презентација.
* Лидерство и способност за работа во тим.
* Вештини за финансиска анализа и моделирање

**Забелешка**: Консултантот треба да покаже професионално искуство од најмалку 7 години во една од областите споменати погоре (претставена во неговата Биографија (CV) во шаблонот на ЕУ и докажана со соодветните референци).

**Јазични вештини:** Течно познавање на Македонскиот и Англискиот јазик

**ИТ вештини**: MS Office (Word, Excel, PowerPoint).

**Образование:** Универзитетска диплома во област релевантна за подобрување на секторот за водоснабдување и отпадни води во ЕЛС и ЈКП (на пр. општествени науки, јавна администрација, деловна администрација, инженерство или управување со водоснабдување и отпадни води).

**Друго:** Ажурност, висока флексибилност, способност за работа со кратки рокови, подготвеност за патување.

1. **Понуда**

Од Консултантот се бара да поднесе финансиска понуда најдоцна до 31.07.2024 година. Понудата треба да се поднесе на Македонски јазик по е-пошта, на [adkommk@gmail.com](mailto:adkommk@gmail.com) или лично на рака во извршната канцеларија на АДКОМ и треба да ги содржи следните делови:

* Лична Биографија,
* Финансиската понуда треба да го содржи вкупниот буџет за извршување на задачите вклучувајќи: (i) предложен број на денови и цена по дневна активност. Цените да бидат наведени во денари (бруто износ).

1. **Критериуми за евалуација и бодување**

Понудите ќе се оценуваат врз основа на правилникот за избор на тренери и консултанти на АДКОМ.

1. **Лице за контакт**

Референтното лице за оваа задача е Лолита Стојановска, Извршен директор на АДКОМ.

Адреса на е-пошта: adkommk@gmail.com

1. **Измена на условите**

АДКОМ го задржува правото да ги менува условите на Повикот во секое време по сопствена дискреција.

1. **Прифаќање и отфрлање на понудите**

АДКОМ не мора да ја прифати понудата со најниска цена или било која понуда. По сопствена дискреција, АДКОМ го задржува и правото да отфрли некоја или сите примени понуди и да ја прифати секоја понуда што ја смета за поволна, без разлика дали е понудата со најниска цена или не. АДКОМ нема никаква обврска да доделат договор и го задржуваат правото да го прекинат процесот на барање на понуди во секое време и да се повлечат од дискусиите со сите или со кој било од тренерите кои одговориле. АДКОМ го задржува правото да ја прифати предложената понуда целосно или делумно, да одбие која било или сите понуди, да се откаже од сите помали неформалности, неправилности или технички работи и да ја прифати понудата која се смета за најповолна за здружението и RCDN.

1. **Сопственост**

Сите материјали, документи и информации подготвени, развиени или приспособени од тренерите и користени за целите на подготовка, реализација и олеснување на обуката, како и извештаите, остануваат во сопственост на АДКОМ и RCDN. Тренерите се согласуваат дека ниту еден дел од материјалите за обука, документите и информациите не смеат да се репродуцираат или дистрибуираат во каква било форма, или на кој било начин, или да се складираат во база на податоци или систем за пребарување, за какви било други цели и цели освен оние поврзани со овој Повик, без претходна дозвола од АДКОМ.

1. **Извештај**

Консултантот треба да изработи два извештаи:

* СумаренИзвештај за реализираните активности од сет 1
* СумаренИзвештај за реализираните активности од сет 2

Извештаите треба да бидат на македонски јазик.

Извештајот за Работилниците, вклучувајќи ги сите анекси, треба да го достави Консултантот, најдоцна 10 работни дена по реализацијата на работилницата.

1. **Услови и плаќање**

Консултантот ќе биде ангажиран со посебен индивидуален договор, потпишан од АДКОМ и ќе биде исплатен по поднесување и одобрување на наведените испораки погоре. Консултантот ќе испрати Табела со работни часови за договорот заедно со испорачаните резултати за да се продолжи со плаќањето.

Плаќањето ќе се заснова на реалниот број на работни денови (според доставената Табела со работни часови) потрошени за развој на секој испорача резултат, но да не го надминува одобрениот број на денови за предложениот Консултант.

Исплатата ќе биде извршена во два дела, по доставување на фактура од страна на Консултантот:

* Прв дел: по изработка на Бизнис планот и доставен СумаренИзвештај за реализираните активности од сет 1
* Втор дел: по изработка на Стратешкиот план и Акционен план и доставен СумаренИзвештај за реализираните активности од сет 2

1. **Индикатори за успешност и Евалуација на работата**

Индикаторите што ги одразуваат перформансите на Консултантот се: Навремена презентација на резултатите и очекуваното, квалитет на изработениот Стратешки и Бизнис план на АДКОМ и квалитетот на извештаите што треба да се достават до контакт лицето за оваа активност, имено Извршниот Директор на АДКОМ. Изведбата на Консултантот ќе биде оценета од АДКОМ по реализацијата на обуката.

**Анекси:**

*Сите анекси ќе му бидат доставени на Консултантот по потпишување на договор со АДКОМ.*

**Анекс 1: Агенда за работилница**

**Анекс 2: Покана за работилница**

**Анекс 3: Презентација**

**Анекс 4: Извештај за модерирана работилница,**

**Анекс 5: Табела со работни часови за консултантот**

**Анекс 6: Постоен Бизнис план на АДКОМ (2022 – 2024)**

**Анекс 7: Постоен Стратешки план на АДКОМ (2022 – 2025)**